
DR.30.10.2008 13 
 
 
Thailand. Sebab kalau boleh Yang Berhormat sedar, saya sudah melawat di Songkhla 
contohnya, projek ikan tuna, projek tangkapan ikan..., kerana di Malaysia projek ini besar.   

Kosnya nanti Tuan Yang di-Pertua kalau gagal tidak sedikit itu yang saya 
bimbangkan. Sebab itu kalau kita lihat di Songkhla kah, belajar di negara Thailand, kita di 
Malaysia ini projek laut dalam pun awak-awak daripada Thailand, tauke sahaja Malaysia. 
Selepas itu, jual minyak diesel tengah laut. Ini semua saya tahu. Tauke ada seorang di 
Kelantan. Jadi, sekarang ini soalnya, sejauh mana Kementerian Pertanian, Industri dan 
Asas Tani pergi ke Thailand, tengok projek-projek pertanian di Thailand, semuanya berjaya 
Tuan Yang di-Pertua. Dari segi hasil buah-buahan, projek ternakan ikan, itik, ayam, 
kambing semua sekali. Jadi, tak payah pergi ke Australia, pergi Taiwan kah, Kanada kah, 
tak payah, Thailand sahaja.  Terima kasih. 

Dato' Mustapa Mohamed: Tuan Yang di-Pertua, memang benar Thailand 
merupakan satu model negara yang berjaya dalam bidang pertanian bukan sahaja dalam 
bidang tanaman padi, buah-buahan dan sayur-sayuran tetapi juga perikanan, itu benar dan 
memang kita banyak menjalin hubungan kerjasama dengan negara Thailand dan juga 
pelabur Thailand pun melabur di Malaysia dalam projek-projek besar, termasuklah projek 
ternakan ayam daging, ayam telur sebagai contoh. 

Dalam pada itu, syarikat-syarikat Malaysia juga berjaya, bukan Thailand sahaja 
dalam ternakan ayam umpamanya, kita berjaya dan syarikat terbesar di Malaysia adalah 
syarikat Malaysia bukan syarikat daripada Thailand. Jadi, saya hendak menyangkal 
dakwaan Yang Berhormat Pasir Mas semua projek gagal, ada yang gagal dan ada yang 
berjaya.   

Mengenai perkara kedua setakat mana ketelitian kita dalam mengembangkan 
projek-projek. Berkaitan dengan soalan ini, soalan nombor 7, ia merupakan satu projek 
swasta. Ia berdasarkan pertimbangan komersial, ia merupakan dengan izin, business 
decision dan pada masa ini ia masih di peringkat pilot dan belum lagi berjalan. Jadi tertakluk 
kepada kejayaan dan setakat ini belum lagi menampakkan kejayaan tetapi ini bukan projek 
kerajaan. Ia merupakan satu business decision, risikonya ditanggung oleh syarikat yang 
berkenaan. 

Bagi projek-projek kerajaan, kita cukup teliti. Saya mengakui ada yang gagal, ada 
yang berjaya. Saya tahu beberapa Ahli Yang Berhormat ada membangkitkan perkara ini 
dalam perbahasan, dan insya-Allah saya akan menjawab mengenai isu yang dibangkitkan 
oleh Yang Berhormat Pasir Mas dan Ahli-ahli Yang Berhormat semasa menggulung 
perbahasan berkaitan kementerian, khusus berkaitan projek-projek yang berjaya dan gagal. 
Terima kasih. 

 
8. Tuan Roslan bin Shaharum [Bukit Gantang] minta Menteri Pelajaran 
menyatakan, sejauh manakah asas keadilan yang dipatuhi oleh pihak kementerian dalam 
merangka proses sistem kenaikan pangkat melalui time based kepada guru siswazah dan 
bukan siswazah yang telah lama berkhidmat dengan guru-guru yang telah memenuhi syarat 
minimum. 

Timbalan Menteri Pelajaran II [Dato' Razali bin Ismail]:Kementerian Pelajaran 
Malaysia sentiasa berusaha memberikan keadilan dan sifat ihsannya kepada semua guru-
guru kita terutamanya dalam konteks naik pangkat ini. Untuk makluman Yang Berhormat, 
kita ada tiga cara naik pangkat bagai pegawai-pegawai Kementerian Pelajaran Malaysia, 
iaitu: 

(i) melalui time based promotion dan ini adalah merupakan satu-
satu kaedah yang terdapat di kementerian-kementerian yang 
ada yakni Kementerian Pelajaran Malaysia sahaja yang ada time 
based promotion; 

(ii) melalui naik pangkat secara guru cemerlang, pengetua 
cemerlang, guru besar cemerlang; dan  

(ii) naik pangkat secara hakiki.  



Thailand. Sebab kalau boleh Yang Berhormat sedar, saya sudah melawat di Songkhla contohnya, projek ikan tuna, projek tangkapan ikan..., kerana di Malaysia projek ini besar. Kosnya nanti Tuan Yang di-Pertua kalau gagal tidak sedikit itu yang saya bimbangkan. Sebab itu kalau kita lihat di Songkhla kah, belajar di negara Thailand, kita di Malaysia ini projek laut dalam pun awak-awak daripada Thailand, tauke sahaja Malaysia. Selepas itu, jual minyak diesel tengah laut. Ini semua saya tahu. Tauke ada seorang di Kelantan. Jadi, sekarang ini soalnya, sejauh mana Kementerian Pertanian, Industri dan Asas Tani pergi ke Thailand, tengok projek-projek pertanian di Thailand, semuanya berjaya Tuan Yang di-Pertua. Dari segi hasil buah-buahan, projek ternakan ikan, itik, ayam, kambing semua sekali. Jadi, tak payah pergi ke Australia, pergi Taiwan kah, Kanada kah, tak payah, Thailand sahaja. Terima kasih. Dato' Mustapa Mohamed: Tuan Yang di-Pertua, memang benar Thailand merupakan satu model negara yang berjaya dalam bidang pertanian bukan sahaja dalam bidang tanaman padi, buah-buahan dan sayur-sayuran tetapi juga perikanan, itu benar dan memang kita banyak menjalin hubungan kerjasama dengan negara Thailand dan juga pelabur Thailand pun melabur di Malaysia dalam projek-projek besar, termasuklah projek ternakan ayam daging, ayam telur sebagai contoh. Dalam pada itu, syarikat-syarikat Malaysia juga berjaya, bukan Thailand sahaja dalam ternakan ayam umpamanya, kita berjaya dan syarikat terbesar di Malaysia adalah syarikat Malaysia bukan syarikat daripada Thailand. Jadi, saya hendak menyangkal dakwaan Yang Berhormat Pasir Mas semua projek gagal, ada yang gagal dan ada yang berjaya. Mengenai perkara kedua setakat mana ketelitian kita dalam mengembangkan projek-projek. Berkaitan dengan soalan ini, soalan nombor 7, ia merupakan satu projek swasta. Ia berdasarkan pertimbangan komersial, ia merupakan dengan izin, business decision dan pada masa ini ia masih di peringkat pilot dan belum lagi berjalan. Jadi tertakluk kepada kejayaan dan setakat ini belum lagi menampakkan kejayaan tetapi ini bukan projek kerajaan. Ia merupakan satu business decision, risikonya ditanggung oleh syarikat yang berkenaan. Bagi projek-projek kerajaan, kita cukup teliti. Saya mengakui ada yang gagal, ada yang berjaya. Saya tahu beberapa Ahli Yang Berhormat ada membangkitkan perkara ini dalam perbahasan, dan insya-Allah saya akan menjawab mengenai isu yang dibangkitkan oleh Yang Berhormat Pasir Mas dan Ahli-ahli Yang Berhormat semasa menggulung perbahasan berkaitan kementerian, khusus berkaitan projek-projek yang berjaya dan gagal. Terima kasih. 8. Tuan Roslan bin Shaharum [Bukit Gantang] minta Menteri Pelajaran menyatakan, sejauh manakah asas keadilan yang dipatuhi oleh pihak kementerian dalam merangka proses sistem kenaikan pangkat melalui time based kepada guru siswazah dan bukan siswazah yang telah lama berkhidmat dengan guru-guru yang telah memenuhi syarat minimum. Timbalan Menteri Pelajaran II [Dato' Razali bin Ismail]:Kementerian Pelajaran Malaysia sentiasa berusaha memberikan keadilan dan sifat ihsannya kepada semua guru- guru kita terutamanya dalam konteks naik pangkat ini. Untuk makluman Yang Berhormat, kita ada tiga cara naik pangkat bagai pegawai-pegawai Kementerian Pelajaran Malaysia, iaitu: (i) melalui time based promotion dan ini adalah merupakan satu- satu kaedah yang terdapat di kementerian-kementerian yang ada yakni Kementerian Pelajaran Malaysia sahaja yang ada time based promotion; (ii) melalui naik pangkat secara guru cemerlang, pengetua cemerlang, guru besar cemerlang; dan (ii) naik pangkat secara hakiki.